Oor boontjie plante en verlang →
1 antwoord op Sal jy my asseblief onthou??
Latino het gesê op Februarie 10, 2013
Roerend. Hoekom gebeur sulke dinge? Rapport sê: Cyril, jy het ’n plig om eiendom te beskerm | Netwerk24
Die ANC het in 24 jaar aan bewind net geld geblaas en sieklike lippediens aan grondhervorming betoon. Vandag betaal Suid-Afrika die prys daarvoor met beleggingsonsekerheid wat ekonomiese stabiliteit ál vinniger wegkalwe.
Pres. Cyril Ramaphosa hou duidelik sy oë op die lang termyn: maak reg die reguleringswette wat sy voorganger opgemors het, skop berekend en doelgerig die boewe en rowers in ontwerpersklere uit wat in staatsbeheerde maatskappye geplant is in Jacob Zuma se staatskapingsprojekte en doen radikale rekonstruksie van die regstelsel en die Suid-Afrikaanse Inkomstediens.
Niks daarvan gaan hy oornag regkry nie, maar as hy volhou en sy mag konsolideer, sal dit die een of ander tyd beter begin gaan. Selfs met grondhervorming kan ons weer op koers kom, al praat en dink soveel mense ons die Zimbabwe-verdoemenis in.
Waarmee Ramaphosa en die goeie ouens in sy party egter nie raad of daad het nie, en dit vinnig sal moet kry, is wetteloosheid in die algemeen en grondgrypers in die besonder.
Dis Suid-Afrika se achilleshiel en dit kan en gaan ons oor die afgrond stoot as ons regeerders nie vinnig ruggraat kry nie. Hoe duideliker dit word dat die EFF en Black First Land First se grondnagmerries nie gaan waar word omdat hulle eenvoudig geen steun daarvoor het nie, hoe meer uitdagend en intimiderend word hulle. Want hulle weet dat geweld of die dreigement van geweld nou die enigste alternatief is.
In die parlement het Julius Malema en Floyd Shivambu al verskeie kere verklaar dat niemand hulle gaan keer om grond te vat nie. En in middelklaswoonbuurte dóén hul agterryers dit eenvoudig, waar hulle ook al ’n gaping daarvoor kry. En waar hulle nie ’n gaping kry nie, maak hulle een.
In die proses kyk die res van die land dag ná dag hoe onskuldige mense se belangrikste bates eenvoudig van hulle gestroop word. Die enigste kere wat die wetstoepassers nie anderpad kyk nie, is om deel te neem aan die stropery.
En elke wetsgehoorsame burger wonder: wanneer is dit my beurt? Wat anders kan ek doen as om pad te gee?
Ja, pres. Ramaphosa, jy het ’n plig om diegene te probeer help wat geen dak oor hul koppe het en sonder hulp geen kans staan om dit te kry nie. Maar jy het net soveel, indien nie meer nie, ook ’n plig om te sorg dat diegene wat die wette gehoorsaam, ook deur die wette beskerm word. En dat hul eiendom teen boewe beskerm word.
As jy en jou wetstoepassers nie baie vinnig jul beskroomdheid oor die Marikana-slagting afskud nie, gaan jul ander goeie werk ’n vermorsing van jul tyd wees.
Rapport sê: Krisis? Ja, maar hulle bou ’n beter Suid-Afrika
Rapport sê: Grond: Rede om versigtig optimisties te wees